
______________________________________________________________________________
На основу члана 138. став 1. Устава Републике Србије[footnoteRef:1] и члана 27. став 2. Закона о Заштитнику грађана,[footnoteRef:2] Заштитник грађана упућује Министарству здравља [1:  „Сл. гласник РС“, бр. 98/2006 и 115/2021]  [2:  „Сл. гласник РС“, бр. 105/2021] 


МИШЉЕЊЕ

У циљу заштите и унапређењу људских и мањинских права и слобода, посебно побољшања доступности и приступачности здравствене заштите Ромима и Ромкињама, Заштитник грађана је мишљења да је потребно да Министарство здравља перманентно предузима мере из своје надлежности ради непрекидног ангажовања лица за обављање послова ромске здравствене медијаторке  у срединама где живи значајан проценат припадника ромске националне заједнице, као и трајног решења њиховог радно-правног статуса на задовољавајући начин.

Р а з л о з и


На основу сазнања  добијених од лица која су претходних година од стране Министарства здравља биле ангажоване за обављање послова ромске здравствене медијаторке, при чему су указале на свој нерешен радно-правни статус, Заштитник грађана је најпре сагледао јавно доступне информације[footnoteRef:3] па потом од тог органа  затражио недостајуће информације.[footnoteRef:4] [3:  Доступне на сајту Министарства здравља.]  [4:  Акт дел. бр. 20460 од 25.7.2025. год.] 

Наиме, Заштитник грађана је предметним актом најпре указао Министарству здравља да је  упознат да је у текућој - 2025. години Министарство у два наврата, почетком и средином године, упутило јавни позив за ангажовање лица за обављање послова ромске здравствене медијаторке. На основу увида у доступна документа произилази да је актом бр. 111-00-00002/2025-07 од 15. 01. 2025. год. (објављен 30.01.2025. год.)[footnoteRef:5] упућен јавни конкурс за ангажовање лица за обављање послова ромске здравствене медијаторке за 84 општине уз навођење да је рок за пријаву 03. фебруар 2025. год. а да ће се интервјуи одржати почев од 05. фебруара до 07. фебруара 2025. год. Да је актом бр. 111-00-00002/2025-07-01 од 11. 6. 2025. год. (објављен 18.6.2025. год.)[footnoteRef:6] упућен јавни конкурс за ангажовање лица за обављање послова ромске здравствене медијаторке за 84 општине уз навођење да је рок за пријаву 7 (седам) дана од објављивања на сајту Министарства здравља. Интервју ће се одржати …  по завршетку Јавног позива од седмог до десетог дана. Пажљивим сравњивањем садржине оба јавна конкурса, закључује се да су њима наведене идентичне општине у којима ће се ангажовати здравствене медијаторке, као и да су обе одлуке идентичне садржине осим у делу који се односи на рок за пријаве и контакт особе за добијање ближих информација.  [5:  https://www.zdravlje.gov.rs/tekst/424587/javni-konkurs-za-angazovanje-lica-za-potrebe-sprovodjenja-aktivnosti-na-programu-1802-preventivna-zdravstvena-zastita-projekat-0010-unapredjenje-dostupnosti-zdravstvene-zastite-romskoj-populaciji-za-obavljanje-poslova-romske-zdravstvene-medijatorke.php 
посећен 08.7.2025. год.]  [6:  https://www.zdravlje.gov.rs/tekst/440499/javni-konkurs-za-angazovanje-lica-za-potrebe-sprovodjenja-aktivnosti-na-programu-1802-preventivna-zdravstvena-zastita-projekat-0010-unapredjenje-dostupnosti-zdravstvene-zastite-romskoj-populaciji.php посећен 08.7.2025. год.] 

Истовремено, Заштитник грађана је у циљу сагледавања целокупне ситуације у вези статуса здравствених медијаторки, као и правилности поступања Министарства здравља у конкретној ситуацији, затражио информације да ли су окончане активности по „првом“ Јавном конкурсу који је објављен 30.1.2025. год. и, уколико јесте, колико здравствених медијаторки је  изабрано уз таксативно навођење назива општина, као и да ли је одлука о избору здравствених медијаторки објављена на сајту Министарства здравља. 
Такође, затражене су информације да ли је окончан поступак избора здравствених медијаторки по „другом“ Јавном конкурсу који је објављен 18.6.2025. год. и уколико јесте, подаци о броју изабраних медијаторки и за које општине су изабране. Уколико, евентуално, поступак избора по наведеном конкурсу није окончан, указано је Министарству да је потребно да наведе у којој је фази поступак.
Предметним актом затражена је и информација о броју тренутно ангажованих лица као и временском периоду на који се ангажују лица за обављање послова здравствених медијаторки уз достављање копије једног потписаног уговора о делу (по принципу случајног узорка).
Министарство здравља је својим актом[footnoteRef:7] доставило само део тражених информација, наводећи да је Министарство здравља у завршној фази поступка по другом јавном позиву за ангажовање ромских здравствених медијаторки, те да није познат тачан број лица која ће бити ангажована за потребе спровођења Програма 1802 „Превентивна здравствена заштита“ Пројекат 010 „Унапређење доступности здравствене заштите ромској популацији“, из разлога што је објављен допунски јавни позив, јер нису попуњена све предвиђене локације ангажовања. У тренутку одговора није ангажована ниједна здравствена медијаторка. Истовремено је наведено да ће поступак у потпуности бити окончан у наредних десет дана. [7:  Бр.072-00-58/2025-07 од 12.8.2025. год. који је примљен и заведено под дел. бр. 23762 од 28.8.2025. год.] 

Имајући у виду садржину достављеног акта којим је наведено да у тренутку одговора није ангажована ниједна здравствена медијаторка, Заштитник грађана је додатно затражио од Министарства здравља[footnoteRef:8] да га на јасан и недвосмислен начин обавести од када је престало ангажовање здравствених медијаторки, уз назначење тачног датума и таксативно навођење назива општина и о временском периоду на који се иначе ангажују лица за обављање послова здравствених медијаторки уз достављање копије једног потписаног уговора о делу по коме је престало ангажовање (по принципу случајног узорка). Упућеним актом је посебно наглашено да је потребно да обавести Заштитника грађана да ли је и, уколико јесте, на који начин је Министарство здравља организовало праћење здравствених и социјално-економских проблема припадника угрожених група из неформалних насеља и пружање подршке ради остваривања права из здравствене заштите и здравственог осигурања. [8:  Акт дел. бр. 24361 од 04.9.2025. год. који је достављен Министарству здравља преко писарнице Управе заједничких послова 05.9.2025. год.] 

Међутим, Министарство здравља ни након ургенције,[footnoteRef:9] упркос законској обавези,[footnoteRef:10] није доставило тражене информације. [9:  Акт дел. бр. 26061 од 23.9.2025. год. који је достављен Министарству здравља преко писарнице Управе заједничких послова 24.9.2025. год.]  [10:  Члан 24. став 1. Закона о Заштитнику грађана] 

Накнадним увидом на званичној интернет презентацији Министарства здравља[footnoteRef:11] утврђено је да је објављено решење о начину ангажовања, обрачуна и исплата накнада за рад ангажованих лица на Програму 1802 „Превентивна здравствена заштита“ Пројекат 0010 „Унапређење доступности здравствене заштите ромској популацији“ у 2025. год. под бројем 401-00-2849/2025-07 од 27.8.2025. год. [11:  https://www.zdravlje.gov.rs/tekst/440499/javni-konkurs-za-angazovanje-lica-za-potrebe-sprovodjenja-aktivnosti-na-programu-1802-preventivna-zdravstvena-zastita-projekat-0010-unapredjenje-dostupnosti-zdravstvene-zastite-romskoj-populaciji.php посећен 02.10.2025. год.;] 

***
Законом о заштити права и слобода националних мањина[footnoteRef:12] је признат статус националне мањине и утврђено је да органи државне власти могу да пропишу и предузимају мере у "циљу обезбеђења пуне и ефективне равноправности између припадника националних мањина и грађана који припадају већини", а као и због "поправљања положаја лица која припадају ромској националној мањини" ( члан 4). [12:  “Сл. лист СРЈ” бр. 11/02, “Сл. гласник РС” бр. 72/09 - др. закон, 97/13 - УС, 47/18] 

Законом о здравственој заштити[footnoteRef:13] гарантована је друштвена брига за здравље, под једнаким условима на територији Републике Србије, између осталог и остваривањем здравствене заштите лица ромске националности која због традиционалног начина живота немају пребивалиште, односно боравиште у Републици Србији. [13:  “Сл. гласник РС”, бр. 25/19, 92/23 - аутентично тумачење, 29/25 - УС] 

Закон о здравственом осигурању[footnoteRef:14]  омогућава лицима ромске националности, која због традиционалног начина живота немају стално пребивалиште, односно боравиште у Републици Србији, обавезно здравствено осигурање уколико не испуњавају услове за стицање својства осигураника по другим основама (лично својство - запослење, корисник пензије или члан породице осигураника). [14:  “Сл. гласник РС”, бр. 25/19, 92/23] 


Законом о правима пацијената[footnoteRef:15]  гарантовано је да у поступку остваривања здравствене заштите пацијент има право на једнак приступ здравственој служби, без дискриминације у односу на финансијске могућности, место становања, врсту обољења, време приступа здравственој служби или у односу на неку другу различитост која може да буде узрок дискриминације. [15:  “Сл. гласник РС“, бр. 45/13, 25/19 - др. закон] 


[bookmark: anchorfn52]Закон о јавном здрављу[footnoteRef:16] уређује остваривање јавног интереса у здрављу кроз активности усмерене на очување физичког и психичког здравља становништва, очување животне и радне околине, а нарочито у погледу здравља осетљивих друштвених група. Заводи за јавно здравље сарађују са осталим учесницима у систему јавног здравља у доношењу и спровођењу програма који промовишу јавно здравље и у активностима васпитања за здравље. [16:  “Сл. гласник РС”, бр. 15/16] 


Стратегијom за социјално укључивање Рома и Ромкиња у Републици Србији за период 2022-2030. године[footnoteRef:17] наведено је да најзначајнији резултати у области здравства су постигнути захваљујући програму здравствених медијаторки. Према Извештају о оперативним закључцима из 2021. године у 70 општина делују здравствене медијаторке у директном контакту са ромском заједницом, пружајући помоћ у приступу здравственим, али и другим јавним услугама и информације о здравственој превенцији. Статус здравствених медијаторки у систему здравства још увек није трајно решен. Стратегијом је дефинисан као Посебни циљ 5: Унапређено здравље Рома и Ромкиња уз једнак приступ квалитетним здравственим услугама и омогућено пуно остваривање права на здравље без дискриминације, нарочито у кризним ситуацијама, у здравственом систему Републике Србије при чему је као Мера 5.3. Решавање радно правног статуса медијаторки, као и повећање броја запослених Рома и Ромкиња у здравственом систему. [17:  “Сл. гласник” РС бр. 23/22] 


Стратегија за стално унапређење квалитета здравствене заштите и безбедности пацијената[footnoteRef:18] као специфичан циљ дефинише обавезу унапређења сарадње Министарства здравља са Министарством за рад, запошљавање, борачка и социјална питања у циљу побољшања доступности и приступачности здравствене заштите посебно осетљивим популационим групама, између осталих и Ромима и Ромкињама. [18:  “Сл. гласник РС”, бр. 15/09] 



***

Заштитник грађана,  као независан и самосталан орган који се стара о заштити и унапређењу људских и мањинских права и слобода, у обављању послова из своје надлежности посебну пажњу посвећује заштите права припадника националних мањина.[footnoteRef:19]  [19:  Закон о Заштитнику грађана („Службени гласник РС“ бр. 105/2021) ] 

Заштитник грађана је у свом досадашњем раду, како кроз поступање по притужбама припадника ромске националне мањине, тако и кроз праћења мера социјалног укључивања Рома и Ромкиња, у својим редовним годишњим извештајима о раду[footnoteRef:20] као и у посебним, тематским извештајима[footnoteRef:21] истицао улогу и значај ромских здравствених медијаторки. [20:  Детаљније на: http://www.ombudsman.rs/index.php/izvestaji/godisnji-izvestaji ]  [21:  Детаљније на: https://pravamanjina.ombudsman.org.rs ] 

Неспорно је да су активностима које је Министарство здравља предузимало, а које су усмерене ка повећању доступности и квалитету здравствене заштите ромском становништву, посебно од 2008. год. најзначајније резултате постигло захваљујући програму ангажовања здравствених медијаторки. 
Посебним извештајем Заштитника грађана о спровођењу Стратегије за социјално укључивање Рома и Ромкиња са препорукама[footnoteRef:22] констатовано је да је увођење здравствених медијаторки у рад са Ромима и Ромкињама најуспешнија мера јавних политика покренутих од 2009. године. Неспорно је да су здравствене медијаторке кроз просвећивање Рома, нарочито Ромкиња, битно допринеле не само доступности здравствене заштите и побољшању стања здравља Рома и Ромкиња, већ и остваривању права из социјалне заштите, прибављању личних докумената и друго. Значај медијаторки за здравствено просвећивање Рома је огроман и захваљујући њима побољшано је опште здравствено стање ромске популације. Увођење здравствених медијаторки у домове здравља допринело је у одређеној мери и сензибилизацији здравствених радника у вези са положајем ромске заједнице, али и даље постоји велика потреба за подизањем свести и додатном едукацијом здравствених радника. [22:  Објављен у новембру 2019. год. доступан на https://pravamanjina.ombudsman.org.rs/index.php/705-представљен-посебан-извештај-заштитника-грађана-о-спровођењу-стратегије-за-социјално-укључивање-рома-и-ромкиња-са-препорукама ] 


Констатација из Посебног извештаја Заштитника грађана да упркос добрим резултатима здравствених медијаторки у вези с заштитом здравља и здравственим просвећивањем ромске популације, њихов статус је неизвестан, као и да су медијаторке и даље ангажоване по основу уговора о делу, уз накнаду за њихов рад која је нижа од минималне цене рада у Републици Србији, а радна места нису систематизована и након пуних 6 (шест) година је непромењена. 
Наведеним Посебним извештајем упућене су препоруке Министарству здравља и другим надлежним органима да је потребно да се трајно реши статус здравствених медијаторки и повећа њихов број. 
Народна Скупштина Републике Србије је донела Закључак поводом разматрања Редовног годишњег извештаја Заштитника грађана за 2020. год. којим је у тач. 6. наведено: „У циљу унапређена положаја Рома и Ромкиња, нарочито у области заштите здравља, потребно је обезбедити да здравствене медијаторке наставе са радом у ромским насељима и да се становницима ромских насеља обезбеди што боље информисање о мерама заштите у случају избијања заразних болести“.[footnoteRef:23] [23:  Закључак Народне Скупштине Републике Србије бр. 102 од 29.12.2021. год.] 

Решавање радно правног статуса медијаторки, као и повећање броја запослених Рома и Ромкиња у здравственом систему је један од посебних циљева у области здравља, како у претходним тако и важећим стратешким документима Републике Србије.
Такође, у извештају Европске комисије о Србији за 2024. год.[footnoteRef:24] наводи се: „Опис послова за локалне ромске координаторе, педагошке асистенте и здравствене медијаторе и даље није усаглашен и није постао саставни део служби локалне самоуправе, уз додатна финансијска средства.“ [24:  https://www.mei.gov.rs/upload/documents/eu_dokumenta/2024/izvestaj_24.pdf ] 


Нажалост, решавање радно правног статуса медијаторки, као и повећање броја запослених Рома и Ромкиња у здравственом систему не само да није реализовано него се током 2025. год. дошло у ситуацију да није ангажована ниједна здравствена медијаторка.[footnoteRef:25] [25:  Акт Министарства здравља бр.072-00-58/2025-07 од 12.8.2025. год. који је примљен и заведено под дел. бр. 23762 од 28.8.2025. год] 

Чињеница је да је Министарство здравља својим актом достављеним Заштитнику грађана наведело да у тренутку одговора (акт носи датум 12.8.2025. год.) није ангажована ниједна здравствена медијаторка, што би евентуално могло да се протумачи да тог дана, односно да се баш тог дана задесило да тренутно није ангажована ниједна медијатора. Међутим, имајући у виду информације којим располаже Заштитник грађана, као и информације које су јавно доступне – да је расписан „први“ јавни позив 15. 01. 2025. год. а „други“ 11. 6. 2025. год. којима су наведене идентичне општине у којима ће се ангажовати здравствене медијаторке, као и накнадано објављеног решење о начину ангажовања, обрачуна и исплата накнада за рад ангажованих лица на Програму 1802 „Превентивна здравствена заштита“ Пројекат 0010 „Унапређење доступности здравствене заштите ромској популацији“ у 2025. год. од 27.8.2025. год., недвосмислено произилази да у 2025. год. није ангажована ниједна здравствена медијаторка.
Заштитник грађана изражава посебну забринутост чињеницом да је Министарство здравља, као орган који треба да спроводи активности и истовремено је одговорна институција за реализацију посебног стратешког циља Унапређено здравље Рома и Ромкиња уз једнак приступ квалитетним здравственим услугама кроз меру Решавање радно правног статуса медијаторки, као и повећање броја запослених Рома и Ромкиња у здравственом систему, својом пасивношћу довело до стања да у текућој години није ангажовано ниједно лице за обављање послова здравствене медијаторке.
Истовремено, Заштитник грађана изражава бојазан да је током ове године изостало праћење здравствених и социјално-економских проблема припадника угрожених група из неформалних насеља и пружање подршке ради остваривања права из здравствене заштите и здравственог осигурања, јер је то један од сегмента послова које обавља ромска медијаторка, а Министарство здравља није обавестило овај орган да је ове послове организовало другим модалитетом.

***
Заштитник грађана је мишљења да је потребно да Министарство здравља перманентно предузима мере из своје надлежности ради непрекидног ангажовања лица за обављање послова ромске здравствене медијаторке  у срединама где живи значајан проценат припадника ромске националне заједнице, као и трајног решења њиховог радно-правног статуса на задовољавајући начин, а све у циљу заштите и унапређењу људских и мањинских права и слобода, посебно побољшања доступности и приступачности здравствене заштите Ромима и Ромкињама,

